Source: https://www.ekonoom.sk/dph/intrakomunitarne-obchody/
Timestamp: 2020-05-29 16:07:17+00:00

Document:
Určite ste sa už stretli s pojmom intrakomunitárne prijatie alebo dodanie. Ak vám tieto pojmy nie sú známe tak v článku si vysvetlíme koho sa tieto dodania týkajú a tiež si vysvetlíme pojem intrakomunitárne obchody.
Intrakomunitárne dodania nastávajú medzi platiteľmi dane z pridanej hodnoty, a teda tento obchod legislatívne upravuje zákon o DPH.
Pojem intrakomunitárny obchod predstavuje dodanie alebo nadobudnutie tovaru alebo služby medzi krajinami v EÚ. Intrakomunitárne obchody definujú postupy obchodovania vo vnútri EÚ medzi subjektmi registrovanými na DPH. Keďže zákon o dani z pridanej hodnoty pozná viacero typov tuzemských daňových subjektov, mali by sme ich poznať a rozumieť ako sa jednotlivé typy správajú pri obchodovaní.
platca DPH podľa § 4 (plnohodnotný platca DPH)
osoba registrovaná podľa § 7.
Ak vystavujete faktúru do krajiny EÚ ako neplatca DPH, tak pri fakturácii na fyzickú osobu vám nevznikajú ďalšie povinnosti. Ak fakturujete na subjekt s prideleným IČ DPH, mali by ste mať pridelené tuezmské IČ DPH a pod týmto číšlom fakturovať. Aj keď sa vás DPH týkať nebude, musíte tieto obchody priznať v súhrnnom výkaze. Tu nám však nastala povinnosť registrovať sa podľa §7 alebo §7a. Samozrejme toto vysvetlenie je len veľmi stručné, ale prípadov a výnimiek podľa zákona o DPH je mnoho. Preto vždy je potrebné nahliadnuť priamo do zákona.
Pri plnohodnotnom platcovi DPH (ako v článku uvádzame) podľa §4 postupujeme, tak že pri fakturácii do inej krajiny EÚ fakturujeme bez DPH. Odberateľ má povinnosť samozdanenia vo svojej krajine. To platí aj opačné v prípade, že my si niečo objednávame. Nesmieme zabudnúť uviesť dodávateľovi naše IČ DPH, aby vedel správne vystaviť faktúru. Jedná sa o jednotnú dohodu v rámci EÚ.
Zásada dodania pri intrakomunitárnom obchode
Ak dodáva daňový subjekt tovar alebo službu z tuzemska odberateľovi, ktorý je platiteľom DPH (či už podľa §4 alebo §7) v inej krajine v rámci EÚ tak vystavuje faktúru bez DPH. Ďalšou úlohou dodávateľa je uviesť dodanie v súhrnnom výkaze. Úlohou odberateľa je vykonať samozdanenie. Platí tu princíp štátu určenia – k zdaňovaniu obchodu dochádza v štáte odberateľa.
Podmienky oslobodenia dane pri intrakomunitárnom obchodovaní
dodávateľ aj odberateľ sú platcami DPH,
odberateľ objedná dodanie tovar alebo službu pod IČ DPH,
v prípade tovaru sa musí fyzicky prepraviť z tuzemska do iného členského štátu,
musí ísť o odplatné dodanie,
musí byť o dodaní vyhotovená faktúra podľa zákona o DPH.

References: § 4
 § 7
 §7
 §7
 §4
 §4
 §7